ddrg/super_eurlex huggingface dataset:
Δήλωση της Ελληνικής Δημοκρατίας στη συνεδρίαση της Μεικτής Επιτροπής σε επίπεδο Υπουργών και στο Συμβούλιο (Δικαιοσύνη και Εσωτερικές Υποθέσεις) στις 2 και 3 Δεκεμβρίου 1999 όσον αφορά την προβλεπόμενη απόφαση του Συμβουλίου για την πλήρη εφαρμογή του κεκτημένου του Σένγκεν στην Ελλάδα

(1999/C 369/01)

Λαμβάνοντας υπόψη το πνεύμα της απόφασης της εκτελεστικής επιτροπής όσον αφορά την αμοιβαία απόσπαση αξιωματικών-συνδέσμων (SCH/COM-EX (1999) 7, rev. 2), η Ελλάδα θα καλέσει οπωσδήποτε αρμόδιους αξιωματικούς από τις χώρες εταίρους Σένγκεν οι οποίοι, κατά τα έτη 2000 και 2001, θα παράσχουν συμβουλές και βοήθεια σε συγκεκριμένα καθήκοντα αστυνομίας των συνόρων βάσει πρότασης της ομάδας αξιολόγησης Σένγκεν σύμφωνα με την εντολή της. Η ομάδα αξιολόγησης Σένγκεν θα παρακολουθήσει τη διαδικασία αυτή.
ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΡΧΟΜΕΝΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ

της 9ης Δεκεμβρίου 1999

σχετικά με τη συνεργασία με τις υποψήφιες χώρες της Κεντρικής και Ανατολικής Ευρώπης και την Κύπρο σε θέματα πολιτικής άμυνας

(1999/C 373/02)

ΤΟ ΣΥΜΒΟΥΛΙΟ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Στο πλαίσιο της διαδικασίας ένταξης των υποψήφιων χωρών της Κεντρικής και Ανατολικής Ευρώπης (ΧΚΑΕ) και της Κύπρου,

Υπενθυμίζοντας το ψήφισμα της 31ης Οκτωβρίου 1994 για την ενίσχυση της κοινοτικής συνεργασίας στην πολιτική άμυνα(1),

Με βάση τη συζήτηση στο Συμβούλιο Πολιτικής Άμυνας του 1996,

Λαμβάνοντας υπόψη τις απόψεις που εκφράστηκαν στην τέταρτη και πέμπτη συνεδρίαση των γενικών διευθυντών για την πολιτική άμυνα,

Θεωρώντας ότι, στο πλαίσιο της προετοιμασίας για την ένταξη των υποψήφιων ΧΚΑΕ και της Κύπρου, πρέπει από τώρα να γίνουν βήματα για την ενίσχυση των κατάλληλων δεσμών με αυτές τις χώρες στον τομέα της πολιτικής άμυνας, έτσι ώστε, όποτε χρειασθεί, οι δομές της πολιτικής άμυνας της κάθε πλευράς να είναι αμέσως έτοιμες να συνεργασθούν,

Τονίζοντας ότι η συνεργασία για την πολιτική άμυνα δεν θίγει τις θέσεις που ενδέχεται να λάβει η ΕΕ στις διαπραγματεύσεις προσχώρησης,

Κρίνοντας επομένως ότι, όταν προκύπτουν οι κατάλληλες συνθήκες, πρέπει να υποστηρίζεται κάθε ευκαιρία επαφών μεταξύ της Ευρωπαϊκής Ένωσης και των υποψήφιων ΧΚΑΕ και της Κύπρου καθώς και κάθε ανταλλαγής εμπειριών,

Έχοντας υπόψη ότι ορισμένα κράτη μέλη έχουν ήδη αναλάβει ανάλογη δράση διμερώς και σε διάφορα διεθνή πλαίσια στα οποία συμμετέχουν, σε διάφορους βαθμούς, ορισμένες υποψήφιες χώρες, με στόχο να εξασφαλισθεί η χρησιμοποίηση των βέλτιστων πρακτικών, οι οποίες καθιερώθηκαν βάσει των αρχών που αναπτύχθηκαν από την κοινοτική συνεργασία σε θέματα πολιτικής άμυνας,

Φρονώντας ότι οι προαναφερόμενες ενέργειες συμβάλλουν στο να βελτιωθεί μεταξύ άλλων η ικανότητα διαχείρισης της πολιτικής άμυνας των υποψήφιων ΧΚΑΕ και της Κύπρου και το επίπεδο ετοιμότητάς τους σε περίπτωση φυσικής ή/και τεχνολογικής καταστροφής, με την προοπτική της προσχωρήσεώς τους στην Ευρωπαϊκή Ένωση,

Προκειμένου να ενισχυθεί η συνεργασία σε θέματα πολιτικής άμυνας μεταξύ της Κοινότητας και των κρατών μελών της αφενός και των υποψήφιων ΧΚΑΕ και της Κύπρου, καλούν την Επιτροπή:

- να εκτιμήσει την έκταση και τη φύση της υφιστάμενης συνεργασίας,

- να βελτιώσει την ανταλλαγή πληροφοριών μεταξύ της Κοινότητας και των υποψήφιων ΧΚΑΕ και της Κύπρου συμπεριλαμβανομένων των πληροφοριών για τα επιχειρησιακά εγχειρίδια,

- να υποβάλει κατάλληλες προτάσεις.

(1) ΕΕ C 313 της 10.11.1994, σ. 1.
ΚΟΙΝΟΠΟΙΗΣΗ ΤΗΣ ΓΑΛΛΙΚΗΣ ΚΥΒΕΡΝΗΣΗΣ ΠΡΟΣ ΤΟ ΣΥΜΒΟΥΛΙΟ

της 29ης Μαρτίου 1999

για δήλωση, κατ' εφαρμογή του άρθρου 1 στοιχείο ι) και του άρθρου 97 του κανονισμού (ΕΟΚ) αριθ. 1408/71 του Συμβουλίου, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας

(1999/C 215/01)

Η γαλλική κυβέρνηση, αναφερόμενη στις διατάξεις του άρθρου 1 στοιχείο ι) του κανονισμού (ΕΟΚ) αριθ. 1408/71 του Συμβουλίου περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας δηλώνει ότι ο παρών κανονισμός εφαρμόζεται:

- στο συμπληρωματικό συνταξιοδοτικό καθεστώς των μισθωτών της Ένωσης για το συμπληρωματικό συνταξιοδοτικό καθεστώς των μισθωτών (ARRCO), όπως ορίζεται από τη συμφωνία που έχει υπογραφεί από τις εθνικές οργανώσεις που εκπροσωπούν τους εργοδότες και τους μισθωτούς στις 8 Δεκεμβρίου 1961, τα παραρτήματα και τα προσαρτήματά της,

- στο συμπληρωματικό συνταξιοδοτικό καθεστώς των μισθωτών στελεχών της γενικής ένωσης των συνταξιοδοτικών οργανισμών των στελεχών (AGIRC), όπως ορίζεται από την εθνική συλλογική σύμβαση συντάξεων και πρόνοιας των στελεχών που έχει υπογραφεί από τις εθνικές οργανώσεις που εκπροσωπούν τους εργοδότες και τους μισθωτούς στις 14 Μαρτίου 1947, τα παραρτήματα και τα προσαρτήματά της, εξαιρουμένου του άρθρου 7 (πλεονεκτήματα της πρόνοιας) της εν λόγω σύμβασης.

Ως ημέρα εφαρμογής του κανονισμού στα δύο αυτά καθεστώτα ορίζεται η 1η Ιανουαρίου 2000.

Η γαλλική κυβέρνηση θα ζητήσει από την Επιτροπή να εισηγηθεί στο Συμβούλιο, σύμφωνα με τις διατάξεις του άρθρου 42 της συνθήκης για την ίδρυση της Ευρωπαϊκής Κοινότητας, να προβεί σε τροποποιήσεις ορισμένων παραρτημάτων του κανονισμού για να διευκολυνθεί και να προσαρμοστεί η εφαρμογή του στα συμπληρωματικά καθεστώτα που ορίζονται από την παρούσα δήλωση.
ΔΗΛΩΣΗ ΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ σχετικά με την υπογραφή συνθηκών από το Βασίλειο του Βελγίου ως κράτος μέλος της ευρωπαϊκής Ένωσης (98/C 351/01)

Κατά τη σύνοδο του Συμβουλίου στις 9 Νοεμβρίου 1998, οι αντιπρόσωποι των κυβερνήσεων των κρατών μελών, συνερχόμενοι στα πλαίσια του Συμβουλίου, σημείωσαν την ακόλουθη δήλωση του Βασιλείου του Βελγίου και συμφώνησαν για τη δημοσίευσή της στην Επίσημη Εφημερίδα των Ευρωπαϊκών Κοινοτήτων:

«Το Βασίλειο του Βελγίου

Εκτιμώντας:

τα πρακτικά της υπογραφής της Συνθήκης για την προσχώρηση του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση (Ή),

τα πρακτικά της υπογραφής της συνθήκης του Άμστερνταμ για την τροποποίηση της συνθήκης για την Ευρωπαϊκή Ένωση, των συνθηκών για την ίδρυση των Ευρωπαϊκών Κοινοτήτων και ορισμένων συναφών πράξεων (²),

υπενθυμίζοντας τη δήλωση στην οποία προέβη κατά τη σύνοδο του Συμβουλίου της 12ης Ιουνίου 1995 σχετικά με την υπογραφή των διεθνών συμφωνιών που συνάπτονται από κοινού από την Ευρωπαϊκή Κοινότητα και τα κράτη μέλη της (³),

επιβεβαιώνοντας ότι σε κάθε περίπτωση, από τις διατάξεις των συνθηκών που συνάπτει δεσμεύεται το Βασίλειο, ως τέτοιο, για το σύνολο της επικρατείας του,

ότι μόνον το Βασίλειο, ως τέτοιο, έχει την πλήρη ευθύνη της τήρησης των υποχρεώσεων που απορρέουν από τις υπογραφείσες συνθήκες,

προτίθεται, κατ' αρχάς, να ενεργεί εφεξής κατά τον ακόλουθο τρόπο κατά την υπογραφή συνθηκών από το Βασίλειο του Βελγίου ως κράτος μέλος της Ευρωπαϊκής Ένωσης:

α) οι συμφωνίες αυτές θα φέρουν μία μόνον υπογραφή εξ ονόματος του Βασιλείου του Βελγίου είτε αυτή είναι ομοσπονδιακού υπουργού είτε περιφερειακού ή κοινοτικού υπουργού 7

β) δήλωση κάτω από την υπογραφή αυτή θα αναφέρει τις κοινότητες και τις περιφέρειες του Βασιλείου του Βελγίου όταν το βελγικό συνταγματικό δίκαιο επιβάλλει την αναφορά αυτή.

(Ή) ΕΕ C 241 της 29.8.1994, σ. 402.

(²) ΕΕ C 340 της 10.11.1997, σ. 307.

(³) ΕΕ C 157 της 23.6.1995, σ. 1.»
Δήλωση της Δανίας στα πρακτικά του Συμβουλίου

Σύμφωνα με το τμήμα Γ της απόφασης που εκδόθηκε κατά το Ευρωπαϊκό Συμβούλιο του Εδιμβούργου στις 11 και 12 Δεκεμβρίου 1992, η Δανία δεν συμμετέχει στην κατάρτιση και εφαρμογή των αποφάσεων και δράσεων της Ένωσης που έχουν επιπτώσεις σε θέματα άμυνας.

Η δανική κυβέρνηση αποφάσισε ότι η Δανία δεν θα συμμετάσχει στις μελλοντικές αποφάσεις του Συμβουλίου σχετικά με την παρακολούθηση της κοινής δράσης που αφορά τις νάρκες ξηράς κατά προσωπικού, οι οποίες βασίζονται στο άρθρο I.4 παράγραφος 2 της συνθήκης για την Ευρωπαϊκή Ένωση.

Σύμφωνα με την απόφαση του Εδιμβούργου, η Δανία δεν θα εμποδίσει την ανάπτυξη στενότερης συνεργασίας μεταξύ των κρατών μελών σε αυτόν τον τομέα. Κατά συνέπεια, η παραπάνω θέση δεν αποτελεί εμπόδιο στην έκδοση τέτοιων αποφάσεων από το Συμβούλιο.
Διορθωτικό στις τεχνικές απαιτήσεις του κανονισμού αριθ. 87 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙΙ σημείο 2.1 της οδηγίας 97/30/ΕΚ της Επιτροπής για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης τους φανούς πέδησης, τους φανούς ημέρας και τους φανούς πλευρικής σήμανσης των μηχανοκίνητων οχημάτων και των ρυμουλκουμένων τους (Επίσημη Εφημερίδα των Ευρωπαϊκών Κοινοτήτων L 203 της 30ής Ιουλίου 1997)

Σελίδα 65, παράρτημα 3 σημείο 3 ο πίνακας αντικαθίσταται από τον ακόλουθο πίνακα:

«>ΑΝΑΦΟΡΑ ΣΕ ΦΗΛΜ>

».
41997X0730(06)R(01)

Διορθωτικό στις τεχνικές απαιτήσεις του κανονισμού αριθ. 4 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ σημείο 2.1 της οδηγίας 97/31/ΕΚ της Επιτροπής για την προσαρμογή στην τεχνική πρόοδο της οδηγίας 76/760/ΕΟΚ του Συμβουλίου σχετικά με τον φανό της οπίσθιας πινακίδας κυκλοφορίας των μηχανοκίνητων οχημάτων και των ρυμουλκουμένων τους (Επίσημη Εφημερίδα των Ευρωπαϊκών Κοινοτήτων L 203 της 30ής Ιουλίου 1997)



Επίσημη Εφημερίδα αριθ. L 015 της 21/01/1998 σ. 0048 - 0048
Δήλωση κατ' εφαρμογήν του άρθρου 2 του πρωτοκόλλου σχετικά με την ερμηνεία της σύμβασης για την ίδρυση της Ευρωπαϊκής Αστυνομικής Υπηρεσίας από το Δικαστήριο των Ευρωπαϊκών Κοινοτήτων με προδικαστικές αποφάσεις (1) (97/C 100/01)

Το Βασίλειο της Σουηδίας δήλωσε ότι δέχεται την αρμοδιότητα του Δικαστηρίου των Ευρωπαϊκών Κοινοτήτων σύμφωνα με τις λεπτομέρειες που προβλέπει το άρθρο 2 παράγραφος 2 στοιχείο β).

(1) ΕΕ αριθ. C 299 της 9. 10. 1996.
Δήλωση της Δανίας προς καταχώριση στα πρακτικά του Συμβουλίου σχετικά με την κοινή θέση για την πρόληψη και επίλυση των συγκρούσεων στην Αφρική

Σύμφωνα με το τμήμα Γ της απόφασης του Ευρωπαϊκού Συμβουλίου του Εδιμβούργου (11-12 Δεκεμβρίου 1992), η Δανία δεν συμμετέχει στην εκπόνηση και την εφαρμογή αποφάσεων και ενεργειών της Ένωσης οι οποίες έχουν συνέπειες στον αμυντικό τομέα.

Η κυβέρνηση της Δανίας αποφάσισε να μη συμμετάσχει η Δανία στις μελλοντικές αποφάσεις του Συμβουλίου, βάσει του άρθρου Ι.4.2 της συνθήκης για των Ευρωπαϊκή Ένωση, οι οποίες θα ληφθούν ως συνέχεια της κοινής θέσης για την πρόληψη και επίλυση των συγκρούσεων στην Αφρική.

Σύμφωνα με την απόφαση του Εδιμβούργου, η Δανία δεν παρεμποδίζει την ανάπτυξη στενότερης συνεργασίας μεταξύ των κρατών μελών σ' αυτόν τον τομέα. Η θέση που εκτίθεται στην παρούσα δήλωση δεν εμποδίζει επομένως την έγκριση της κοινής θέσης για την πρόληψη και επίλυση των συγκρούσεων στην Αφρική.
Διορθωτικό στις τεχνικές απαιτήσεις του κανονισμού αριθ. 48 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ μέρος 1 της οδηγίας 97/28/ΕΚ της Επιτροπής για την προσαρμογή στην τεχνική πρόοδο της οδηγίας 76/756/ΕΟΚ του Συμβουλίου σχετικά με την τοποθέτηση των διατάξεων φωτισμού και φωτεινής σηματοδότησης στα μηχανοκίνητα οχήματα και τα ρυμουλκούμενα τους (Επίσημη Εφημερίδα των Ευρωπαϊκών Κοινοτήτων L 203 της 30ής Ιουλίου 1997)

Σελίδα 11, η ακόλουθη παράγραφος 6.2.6.2.3 παρεμβάλλεται μεταξύ των σημείων 6.2.6.2.2. και 6.2.6.3.:

«6.2.6.2.3. Σε περίπτωση βλάβης των διατάξεων που αναφέρονται στις παραγράφους 6.2.6.2.1. και 6.2.6.2.2., η δέσμη διασταύρωσης δεν πρέπει να επιστρέφει σε θέση λιγότερο χαμηλωμένη από εκείνη στην οποία βρισκόταν όταν συνέβη η βλάβη της διάταξης.»

Σελίδα 12, η παράγραφος 6.2.6.3.2 αντικαθίσταται από το ακόλουθο κείμενο:

«6.2.6.3.2. Η μεταβολή της κλίσεως της δέσμης διασταύρωσης σε συνάρτηση προς το φορτίο πρέπει να μετράται σύμφωνα με τη διαδικασία δοκιμής του παραρτήματος 6.»
41997X0730(03)R(01)

Διορθωτικό στις τεχνικές απαιτήσεις του κανονισμού αριθ. 7 της οικονομικής επιτροπής την Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ μέρος 2.1 της οδηγίας 97/30/ΕΚ της Επιτροπής για την προσαρμογή στην τεχνική πρόοδο της οδηγίας 76/758/ΕΟΚ του Συμβουλίου σχετικά με τους φανούς όγκου, τους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους φανούς ημέρας και τους φανούς πλευρικής σήμανσης των μηχανοκίνητων οχημάτων και των ρυμουλκουμένων τους (Επίσημη Εφημερίδα των Ευρωπαϊκών Κοινοτήτων L 203 της 30ής Ιουλίου 1997)



Επίσημη Εφημερίδα αριθ. L 015 της 21/01/1998 σ. 0047 - 0047
Επίσημη Εφημερίδα αριθ. L 015 της 21/01/1998 σ. 0046 - 0046



Διορθωτικό στις τεχνικές απαιτήσεις του κανονισμού αριθ. 3 της οικονομικής επιτροπής των Ηνωμένων Εθνών για την Ευρώπη, που αναφέρονται στο άρθρο 3 και στο παράρτημα ΙΙ σημείο 2.1 της οδηγίας 97/29/ΕΚ της Επιτροπής για την προσαρμογή στην τεχνική πρόοδο της οδηγίας 76/757/ΕΟΚ του Συμβουλίου σχετικά με τους αντανακλαστήρες των μηχανοκίνητων οχημάτων και των ρυμουλκουμένων τους (Επίσημη Εφημερίδα των Ευρωπαϊκών Κοινοτήτων L 203 της 30ής Ιουλίου 1997) Σελίδα 51, παράρτημα 12 - στη δεύτερη στήλη: αντί: «Αριθμός παραγρ. του κανονισμού», διάβαζε: «Αριθμός παραγράφου», αντί: «6», διάβαζε: «6 (*)», - προστίθεται η ακόλουθη υποσημείωση στο κάτω μέρος της σελίδας: «(*) του κανονισμού.» Σελίδα 52, παράρτημα 12 δεύτερη στήλη: αντί: «Αριθμός παραγρ. του κανονισμού», διάβαζε: «Αριθμός παραγράφου». Σελίδα 54, παράρτημα 15 - στη δεύτερη στήλη: αντί: «Αριθμός παραγρ. του κανονισμού», διάβαζε: «Αριθμός παραγράφου», αντί: «6», διάβαζε: «6 (*)», - προστίθεται η ακόλουθη υποσημείωση στο κάτω μέρος της σελίδας: «(*) του κανονισμού.»
Διορθωτικό στο ψήφισμα 97/C 12/01 του Συμβουλίου και των αντιπροσώπων των κυβερνήσεων των κρατών μελών που συνέρχονται στο πλαίσιο του Συμβουλίου, της 20ής Δεκεμβρίου 1996, σχετικά με την ισότητα των ευκαιριών για τα άτομα με ειδικές ανάγκες (Επίσημη Εφημερίδα των Ευρωπαϊκών Κοινοτήτων C 12 της 13ης Ιανουαρίου 1997) (97/C 321/12)

Σελίδα 1, υποσημείωση (²):

αντί: «(²) ψήφισμα της Γενικής Συνέλευσης των Ηνωμένων Εθνών 48/46 . . .»,

διάβαζε: «(²) ψήφισμα της Γενικής Συνέλευσης των Ηνωμένων Εθνών 48/96 . . .».
ΔΗΛΩΣΗ ΤΗΣ ΔΑΝΙΑΣ όσον αφορά την απόφαση του Συμβουλίου για την εφαρμογή κοινής δράσης της Ευρωπαϊκής Ένωσης στην περιοχή των Μεγάλων Λιμνών

Σύμφωνα με το τμήμα Γ της απόφασης που ενέκρινε το Ευρωπαϊκό Συμβούλιο του Εδιμβούργου στις 11 έως 12 Δεκεμβρίου 1992, η Δανία δεν συμμετέχει στην επεξεργασία και την εφαρμογή αποφάσεων και δράσεων της Ένωσης που έχουν αμυντικές επιπτώσεις.

Η δανική κυβέρνηση αποφάσισε την μη συμμετοχή της Δανίας στην απόφαση του Συμβουλίου με την οποία ζητείται από τη ΔΕΕ να επεξεργαστεί και να εφαρμόσει τη δράση της Ένωσης στην περιοχή των Μεγάλων Λιμνών.

Σύμφωνα με την απόφαση του Εδιμβούργου η Δανία δεν θα εμποδίσει την ανάπτυξη στενότερης συνεργασίας μεταξύ των κρατών μελών στην περιοχή. Κατά συνέπεια, η δηλωθείσα θέση δεν εμποδίζει την έκδοση της απόφασης του Συμβουλίου.
Πληροφορία σχετικά με την εφαρμογή στις νήσους Εland των συνθηκών στις οποίες βασίζεται η Ευρωπαϊκή Ένωση

Δεδομένου ότι η κυβέρνηση της Φινλανδίας κατέθεσε, κατά την επικύρωση της συνθήκης μεταξύ του Βασιλείου του Βελγίου, του Βασιλείου της Δανίας, της Ομοσπονδιακής Δημοκρατίας της Γερμανίας, της Ελληνικής Δημοκρατίας, του Βασιλείου της Ισπανίας, της Γαλλικής Δημοκρατίας, της Ιρλανδίας, της Ιταλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών, της Πορτογαλικής Δημοκρατίας, του Ηνωμένου Βασιλείου της Μεγάλης Βρετανίας και Βορείου Ιρλανδίας και του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας, του Βασιλείου της Σουηδίας, για την προσχώρηση του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, στην Ευρωπαϊκή Ένωση (1) τις δηλώσεις που αναφέρονται στο άρθρο 227 παράγραφος 5 στοιχείο δ) της συνθήκης ΕΚ, στο άρθρο 79 στοιχείο δ) της συνθήκης ΕΚΑΧ και στο άρθρο 198 στοιχείο ε) της συνθήκης Ευρατόμ, όπως προκύπτουν από το άρθρο 28 της πράξης σχετικά με τους όρους προσχώρησης και τις προσαρμογές των συνθηκών στις οποίες βασίζεται η Ευρωπαϊκή Ένωση, οι τελευταίες αυτές συνθήκες εφαρμόζονται στις νήσους Εland σύμφωνα με τις διατάξεις που περιέχονται στο πρωτόκολλο αριθ. 2 της εν λόγω πράξης.
ΚΟΙΝΗ ΔΗΛΩΣΗ για το άρθρο 31 της απόφασης για την προσαρμογή των πράξεων προσχώρησης των νέων κρατών μελών στην Ένωση

Τα νέα κράτη μέλη θα συμμετάσχουν στο ισχύον σύστημα τριών Γενικών Εισαγγελέων εκ περιτροπής κατ' αλφαβητική σειρά. Η Γερμανία, η Γαλλία, η Ιταλία, η Ισπανία και το Ηνωμένο Βασίλειο δεν θα συμμετάσχουν στο σύστημα αυτό διότι θα διαθέτουν από ένα μόνιμο Γενικό Εισαγγελέα. Η αλφαβητική σειρά έχει ως εξής:

Βέλγιο (1988-1994), Δανία (1991-1997), Ελλάδα (1994-2000), Ιρλανδία, Λουξεμβούργο, Κάτω Χώρες, Αυστρία, Πορτογαλία, Φινλανδία, Σουηδία.

Ένας Γενικός Εισαγγελέας, ισπανικής, ιρλανδικής και ιταλικής αντιστοίχως υπηκοότητος, θα διοριστεί από την ημερομηνία προσχώρησης. Η θητεία του ισπανού Γενικού Εισαγγελέα λήγει στις 6 Οκτωβρίου 1997. Η θητεία του ιρλανδού Γενικού Εισαγγελέα καθώς και του ιταλού Γενικού Εισαγγελέα που θα διοριστεί από την ημερομηνία προσχώρησης, λήγει στις 6 Οκτωβρίου 2000.
ΨΗΦΙΣΜΑ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ

της 10ης Ιουλίου 1995

που συμπληρώνει τα ψηφίσματα της 23ης Ιουνίου 1981, 30ής Ιουνίου 1982 και της 14ης Ιουλίου 1986 σχετικά με την καθιέρωση διαβατηρίου ομοιόμορφου τύπου

(95/C 200/01)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ,

ΥΠΕΝΘΥΜΙΖΟΝΤΑΣ ότι, με τα ψηφίσματά τους της 23ης Ιουνίου 1981 (1), της 30ής Ιουνίου 1982 (2) και της 14ης Ιουλίου 1986 (3) είχαν θεσπίσει διαβατήριο ομοιόμορφου τύπου 7

ΚΡΙΝΟΝΤΑΣ ότι, μετά την έναρξη της συνθήκης για την Ευρωπαϊκή Ένωση, θα πρέπει να περιληφθεί η μνεία «Ευρωπαϊκή Ένωση» αντί «Ευρωπαϊκή Κοινότητα» 7

ΚΡΙΝΟΝΤΑΣ ότι τα νέα κράτη μέλη πρέπει να προσπαθήσουν να εκδίδουν χωρίς καθυστέρηση το εν λόγω διαβατήριο 7

ΚΡΙΝΟΝΤΑΣ ότι θα πρέπει να πραγματοποιηθούν οι αναγκαίες γλωσσικές αναπροσαρμογές, ώστε να ληφθεί υπόψη η προσχώρηση των κρατών αυτών 7

ΚΡΙΝΟΝΤΑΣ ότι θα πρέπει να ληφθεί υπόψη το καθεστώς των Εland,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

1. Στα σημεία Β και Δ του παραρτήματος Ι του ψηφίσματος της 23ης Ιουνίου 1981, οι λέξεις «Ευρωπαϊκή Κοινότητα» αντικαθίστανται από τις λέξεις «Ευρωπαϊκή Ένωση».

Στο σημείο Α του παραρτήματος ΙΙ του ίδιου ψηφίσματος, οι λέξεις «των Ευρωπαϊκών Κοινοτήτων» αντικαθίστανται από τις λέξεις «της Ευρωπαϊκής Ένωσης».

Τα κράτη μέλη θα λάβουν υπόψη τους τα ανωτέρω κατά την εκτύπωση των νέων ποσοτήτων διαβατηρίων, αλλά το αργότερο από την 1η Ιανουαρίου 1998.

2. Η Δημοκρατία της Αυστρίας, η Δημοκρατία της Φινλανδίας και το Βασίλειο της Σουηδίας θα προσπαθήσουν να εκδώσουν το διαβατήριο αυτό το αργότερο από την 1η Ιανουαρίου 1998 βάσει του τύπου που έχει καθιερωθεί από τα προαναφερθέντα ψηφίσματα, όπως αυτά τροποποιούνται από το παρόν ψήφισμα.

3. Οι μνείες που προβλέπονται στα σημεία Γ και Δ, στο σημείο Ε τρίτο εδάφιο δεύτερη περίπτωση και στα σημεία Ζ, Η, Θ και Ι του παραρτήματος Ι του ψηφίσματος της 23ης Ιουνίου 1981 θα συνταχθούν επίσης στα φινλανδικά και τα σουηδικά, σύμφωνα με τις διαδικασίες που προβλέπονται στο εν λόγω ψήφισμα για τις άλλες επίσημες γλώσσες των κρατών μελών της Ευρωπαϊκής Ένωσης.

Τα κράτη μέλη θα τις λάβουν υπόψη τους κατά την εκτύπωση των νέων ποσοτήτων διαβατηρίων, αλλά το αργότερο από 1ης Ιανουαρίου 1998.

4. Η λέξη «Εland» θα συμπεριληφθεί στα διαβατήρια που εκδίδονται στα Εland, εφόσον οι κάτοχοι των διαβατηρίων έχουν εκεί «hembygdsrδtt/kotiseutu oikeus» (περιφερειακή υπηκοότητα).

(1) ΕΕ αριθ. C 241 της 19. 9. 1981, σ. 1.

(2) ΕΕ αριθ. C 179 της 16. 7. 1982, σ. 1.

(3) ΕΕ αριθ. C 185 της 24. 7. 1986, σ. 1.
ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΥΓΕΙΑΣ, ΤΩΝ ΣΥΝΕΡΧΟΜΕΝΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 27ης Μαΐου 1993 σχετικά με τη συνέχεια που δόθηκε στο ψήφισμα για την απαγόρευση του καπνίσματος στους δημόσιους χώρους

(93/C 174/02)

ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΥΓΕΙΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

ΣΗΜΕΙΩΝΟΥΝ με ενδιαφέρον την ενδιάμεση έκθεση που υπέβαλε η Επιτροπή σχετικά με τη συνέχεια που δόθηκε στο ψήφισμά τους της 18ης Ιουλίου 1989 για την απαγόρευση του καπνίσματος στους δημόσιους χώρους (1), και, ειδικότερα, τις παρατηρήσεις στις οποίες η ίδια προβαίνει, στα πλαίσια αυτής της έκθεσης,

ΥΠΕΝΘΥΜΙΖΟΥΝ ότι τα κράτη μέλη καλούνται να ενημερώνουν την Επιτροπή ανά διετία και επί κοινής βάσεως, σχετικά με τα μέτρα που λαμβάνουν σε αυτόν τον τομέα,

ΘΕΩΡΟΥΝ ότι η συστηματική αξιολόγηση σε κοινοτικό επίπεδο των λαμβανομένων μέτρων συμβάλλει στο να αξιοποιείται η κεκτημένη πείρα και να αντλούνται χρήσιμα διδάγματα και κατευθύνσεις για το μέλλον,

ΠΡΟΤΡΕΠΟΥΝ την Επιτροπή, σε συνεργασία με τα κράτη μέλη, να περιλάβει στην επόμενη έκθεσή της σχετική αξιολόγηση.

(1) ΕΕ αριθ. C 189 της 26. 7. 1989, σ. 1.
ΕΥΡΩΠΑΪΚΗ ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΕΠΙΣΤΗΜΟΝΙΚΗΣ ΚΑΙ ΤΕΧΝΙΚΗΣ ΕΡΕΥΝΑΣ-COST ΨΗΦΙΣΜΑ ΠΟΥ ΕΞΕΔΩΣΕ Η ΕΠΙΤΡΟΠΗ ΑΝΩΤΕΡΩΝ ΥΠΑΛΛΗΛΩΝ ΤΗΣ COST σχετικά με τη διεύρυνση της COST στη Δημοκρατία της Σλοβακίας και στη Δημοκρατία της Τσεχίας (στο οποίο κατέληξαν οι ανώτεροι υπάλληλοι της Επιτροπής κατά τη συνεδρίασή τους στις Βρυξέλλες την 1η Απριλίου 1993)

(93/C 133/01)

Η ΕΠΙΤΡΟΠΗ ΑΝΩΤΕΡΩΝ ΥΠΑΛΛΗΛΩΝ ΤΗΣ COST,

Έχοντας υπόψη:

το γενικό ψήφισμα σχετικά με τα σχέδια επιστημονικής και τεχνικής έρευνας και ανάπτυξης που εξέδωσε η διάσκεψη των ευρωπαίων υπουργών Έρευνας στις 22/23 Νοεμβρίου 1971,

τα συμπεράσματα της επιτροπής ανωτέρων υπαλλήλων σχετικά με το μελλοντικό ρόλο της COST που εγκρίθηκε στις 23/24 Ιουνίου 1986 (1),

το ψήφισμα του Συμβουλίου των Ευρωπαϊκών Κοινοτήτων της 29ης Ιουνίου 1990 σχετικά με τη συνεργασία στον τομέα της επιστημονικής και τεχνικής έρευνας (COST) και τα κράτη της Κεντρικής και Ανατολικής Ευρώπης (2),

το ψήφισμα που ενέκριναν οι υπουργοί των κρατών που συμμετέχουν στην COST και εξεδόθη στις 21 Νοεμβρίου 1991 (3),

Εκτιμώντας:

ότι η Τσεχική και Σλοβακική Ομοσπονδιακή Δημοκρατία, πρώην κράτος μέλος της COST, διεσπάσθη σε δύο νέες Δημοκρατίες-

ότι η Δημοκρατία της Σλοβακίας και η Δημοκρατία της Τσεχίας ζήτησαν να συμμετάσχουν στην COST-

ότι επιστήμονες οργανισμών εγκατεστημένων στη Δημοκρατία της Σλοβακίας και στη Δημοκρατία της Τσεχίας συμμετέχουν ήδη σε σημαντικό αριθμό συντονισμένων δράσεων της COST,

ΣΥΜΦΩΝΕΙ για την προσχώρηση της Δημοκρατίας της Σλοβακίας και της Δημοκρατίας της Τσεχίας στα πλαίσια της COST ως τακτικών μελών-

ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΗΣ για τη διεύρυνση της COST με δύο νέα μέλη και προσβλέπει προς τη συνέχιση της εποικοδομητικής συνεργασίας η οποία ήδη υπάρχει-

ΑΝΑΛΑΜΒΑΝΕΙ να εξασφαλίσει την ταχεία ένταξη των δύο νέων κρατών μελών της COST μέσα στα γενικότερα πλαίσια συνεργασίας της COST.

(1) ΕΕ αριθ. C 247 της 3. 10. 1986, σ. 2.

(2) ΕΕ αριθ. C 172 της 13. 7. 1990, σ. 2.

(3) ΕΕ αριθ. C 333 της 24. 12. 1991, σ. 1.